**MUNICIPIUL DEJ AVIZAT**

**DIRECŢIA ECONOMICĂ PRIMAR**

**NR. 8874 din 26 martie 2021**

 **Ing. MORAR COSTAN**

#  RAPORT DE SPECIALITATE

 al Direcției Economice privind indexarea impozitelor și taxelor locale

 **Având in vedere :**

 -prevederile art. 491 din Legea 227/ 2015 privind Codul fiscal ;

 **Indexarea impozitelor şi taxelor locale**

 (1) În cazul oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei, sumele respective se indexează anual, până la data de 30 aprilie, de către consiliile locale, ţinând cont de rata inflaţiei pentru anul fiscal anterior, comunicată pe site-urile oficiale ale Ministerului Finanţelor Publice şi Ministerului Dezvoltării Regionale şi Administraţiei Publice.

 (2) Sumele indexate conform alin. (1) se aprobă prin hotărâre a consiliului local şi se aplică în anul fiscal următor. La nivelul municipiului Bucureşti, această atribuţie revine Consiliului General al Municipiului Bucureşti.

**#M52**

 *(3) Dacă hotărârea consiliului local nu a fost adoptată cu cel puţin 3 zile lucrătoare înainte de expirarea exerciţiului bugetar, în anul fiscal următor, în cazul oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei ori se determină prin aplicarea unei cote procentuale, se aplică de către compartimentul de resort din aparatul de specialitate al primarului, nivelurile maxime prevăzute de prezentul cod, indexate potrivit prevederilor alin. (1)* Ordonanţa de urgenţă a Guvernului nr. 114/2018.

Întrucât rata inflației pe anul 2020 are o valoare pozitivă, respectiv 2,6% conform comunicatului Institutului Național de Statistică, în cazul oricărui impozit sau taxă locală care constă într-o anume sumă în lei sau care este stabilită în baza unei anumite sume în lei, sumele respective vor fi indexate cu procentul de 2,6%. Pe cale de consecință în parametri fiscali actuali, se propune indexarea taxelor și impozitelor locale la nivelul anului 2022 cu indicele de inflație aferent anului 2020, respectiv cu 2,6%.

- prevederile L.273/2006 - privind finanţele publice locale;

 - prevederile Legii nr. 52/2003 privind transparenta decizionala in administratia publica;

- Potrivit competentelor conferite de prevederile art. 129 alin.(2)lit. b si c, alin. (4) litera c si art. 139 alin (3),lit.c din ORDONANTA DE URGENTA nr. 57/2019 privind CODUL ADMINISTRATIV,

Propunem consiliului local indexarea impozitelor şi taxelor locale pe anul 2022 conform nivelurilor stabilite in **ANEXA 1.**

  **ȘEF SERVICIU**

 **ec. Marius Bogdan**